**Erməni siyasi partiyalarının və diasporasının Qarabağ böhranı barədə mövqe və baxışlarının araşdırılması**

*Vəli Kuzəgər Kaləci[[1]](#footnote-1)*

**Abstrakt**

***Ümumi təsəvvür budur ki, Ermənistan camiəsinin siyasi qrup və partiyaları arasında erməni diasporunun və Ermənistan dövlətinin bu ölkənin həssas xarici siyasəti qarşısında, o cümlədən Qarabağ münaqişəsi mövzusunda uyğun baxışları vardır. Bu təsəvvür ermənilərin qeyd edilən mövzuda milli kimliklərinə daha çox bağlılığı üzündəndir. Bu mövzu və yanaşmaların dəqiq tanınması və araşdırılması ümumi təsəvvürün düzgün olmamasını, yaxud ən azından qeyri-real olmasını üzə çıxarmaqla yanaşı erməni camiəsindəki hərəkat, praqmatik mövqe, sülh və əmin-amanlığa meyilli qrupları tanımaq və idealistik yanaşmaları və radikalları onlardan ayırd edə bilməklə Qarabağ münaqişəsinin həll olunmasında düzgün və real yolu seçə bilər. Elm və təhqiqat dairələrində, hətta dövlət icraedici səviyyələrdə erməni camiəsin Qarabağ münaqişəsinə baxış və mövqelərinə çox az diqqət edildiyindən bu təhqiq iki ayrı-ayrı bölümdə qeyd edilən mövzunu araşdırmışdır. Birinci hissədə erməni mühafizəkar partiyaların (siyasi sağ hərəkat), erməni sol partiyaların (sosialist partiyalar) və erməni liberal partiyaların baxışları, ikinci hissədə isə erməni diasporunun Qarabağ məsələsinə baxışları araşdırılmış və təhlil edilmişdir.***

***Təhqiqin əsas sualı belədir: “Erməni siyasi partiyaları, diasporu və Ermənistan dövləti arasında Qarabağ münaqişəsinə qarşı uyğun mövqe və baxış vardırmı? Erməni camiəsinin daxilində bu məsələyə saylı və fərqli baxışlar təsəvvür etmək mümkündürmü?”.***

***Təhqiqdə bu suala cavab vermək üçün təhlil-tosif araşdırma metodundan istifadə edilmişdir. Araşdırmanın nəticəsi göstərir ki, erməni mühafizəkar, sol və liberal partiyalar, erməni diasporu və Ermənistan dövləti arasında Ermənistanın xarici siyasətinin həssas və təsirli mövzuları qarşısında çox fərqli baxışarı mövcuddur ki, müxtəlif və çoxlu praqmatik və ideoloji qanadlara şamil olur. Ona görə də Qarabağ münaqişəsinin həll prosesində və daimi sülhə nail olmaq üçün gərək siyasi və fikri hərəkatlar, siyasi çevik və praqmatik qruplar gücləndirilsin və daha çox diqqət edilsin.***

***Açar sözlər:*** *Ermənistan, Azərbayacan, Qarabağ, erməni diasporu, erməni partiyaları*

**1. Giriş**

Qarabağ qədim bir məntəqə olaraq Yuxarı Qarabağ və Aşağı Qarabağa ayrılır. Aşağı Qarabağ şimal hissədə yerləşir və Gəncə onun paytaxtıdır. Yuxarı Qarabağ isə rəsmi olaraq "Dağlıq Qarabağ Muxtar Vilayəti"[[2]](#footnote-2) kimi tanınır. Dağlıq Qarabağ, ümumi Qarabağ ərazisinin 12.5%-nə şamil olur. Onun ərazisi 4388 kvadratkilometrolub, cənubdan şimala 120 km, eni şərqdən qərbə 35-60 km arasındadır. Qarabağ inzibati ərazisinə Əsgəran, Martuni, Dizraq, Şuşa və Ağdərə kimi 5 bölgə, həmçinin Xankəndi (Stepanakert) və Şuşa olmaqla 2 şəhər, beş rayon, 1 qəsəbə və 220 kənd daxil olur. (Zare Şahmərsi, 1387; 1-2.)

Ermənilərin Artsax[[3]](#footnote-3) adlandırdığı Qarabağ gözəl və zənginfaunası, qədim tarixi və mədəniyyəti[[4]](#footnote-4) ilə tanınmaqdan daha çox etnik münaqişələrin daimiliyi ilə tanınmışdır.

Sovetlər birliyi zamanı məcburi və tarixi, ictimai həqiqətlərə uyğun olmayan sərhəd dəyişiklikləri Qafqaz regionunun Abxaziya, Cənubi Osetiya, Acarıstan, Qarabağ kimi bölgələrində ərazi və etnik münaqişələrin formalaşmasına səbəb oldu və onun sovqatı region dövlətləri və xalqları üçün qeyri-sabitlik və gərginlik oldu.

Ötən iyirmi ildə Qarabağ böhranı ilə qarşılaşma Ermənistan dövlətinin xarici siyasət sahəsində ən mühüm idarəçilik problemi olmuşdur. 1980-cı onilliyin sonlarında başlamış, məhdud və yerli səviyyədə sınaq yolu keçən bu böhran sovetlər birliyinin çökməsi, Ermənistan və Azərbaycan ölkələrinin müstəqillk əldə etməsi ilə Qarabağ coğrafiyasının sərhədlərini aşdı və Bakı-İrəvan arasında hərbi-siyasi qarşıdurma ilə nəticələndi. Qarabağ regionu müstəqillik referendumu və müxtəlif seçkilər keçirməklə hadisələrin gedişində müstəqil mahiyyət göstərməyə çalışsa da Ermənistanın bu region rəhbərlərini hərbi, siyasi və iqtisadi baxımdan birbaşa dəstəkləməsi ötən iki onillikdə bu ölkənin faktiki surətdə sülh müzakirələrini aparan iki əsas tərəfdən birinə çevrilmişdir.

Hazırda Qarabağ müharibəsinin bitməsindən və tərəflər arasında atəşkəs elan olunmasından 20 ildən çox ötüb. Sülh üçün bütün vasitəçilik çalışmalarına baxmayaraq "nə müharibə, nə sülh" şəraiti Qarabağ regionuna hakimdir və bu durum məntəqədə əsaslı sülhə nail olmağı çox çətinləşdirir.

Qarabağ sülhü müzakirələrində Ermənistan və Azərbaycan dövlətləri (Minsk Qrupunun başçıları) Fransa, ABŞ və Rusiya ilə birlikdə həmişə əsas və təyinedici rol oynayıblar. Baxmayaraq ki, bu uzun sürən və köhnəlmiş müzakirələrdə müəyyən və nəzərə çarpan bir nəticəyə əldə olunmayıb. Bu arada Qarabağ böhranındakı əsas tərəflərin baxışlarını tanımaq və izah etmək regionda daimi sülh və əmin-amanlığa nail olmaq məqsədilə yanaşmaların dəqiq tərifinə kömək edə bilər. Ona görə də Qarabağ sülh proseslərinin idarəçiliyi məqsədilə Avropada Təhlükəsizlik və Əməkdaşlıq Təşkilatının (ATƏT) tərkibində yaradılmış Minsk Qrupu diplomatik və dövlət səviyyəsindən daha geniş olaraq azəri və erməni camiəsinin daxilindəki müxtəlif və təsirli fikirlərlə tanış olmaq məqsədilə artıq neçə ildir ki, Azərbaycan, Ermənistan və Qarabağ regionunda təsirli siyasi qruplar, partiyalar, ictimai qurumarla görüş və müzakirələrə başlamışdır.

Qarabağ böhranının başlanmasının ilk əvvəllərindən İran İslam Respublikasının böhranın idarə olunması prosesində təsirli və fəal bir oyunçu olmasına, eyni zamandaölkəmizin universitet, təhqiqat və icra dairələrində Azərbaycan, Ermənistan və Qarabağın daxili baxışlarını yaxından mütaliə etməkdə qəflətini nəzərə almaqla hazırkı təhqiq böhranda əsas tərəflərdən biri olan Ermənistanın daxilindəki fikir və yanaşmaları araşdırmaqla bu təhqiqat boşluğunu aradan qaldırmaqda kiçik bir addım atmağa çalışır. Qeyd edilən məqsədlə hazırkı təhqiq təsviri-təhlil araşdırma metodundan istifadə etməklə Ermənistan camiəsinin əsas siyasi partiyalarının və erməni diasporasının Qarabağ böhranı yönəmində baxış və mövqelərini tanımağa və izah etməyə çalışır ki, böhrandakı əsas tərəflərdən birinin baxış və yanaşmaları dəqiqliyi və reallığı ilə bəlli olsun. Amma sual budur ki, Ermənistan ölkəsinin daxilində siyasi partiyalar, erməni diasporası və Etmənistan dövləti arasında Qarabağ böhranına qarşı yekdil fikir və eyni mövqe mövcuddurmu? Qarabağ məsələsinin erməni milli kimliyi ilə yaxından bağlı olmasına rəğmən erməni camiəsinin daxilində çoxlu fərqli baxışların olması mümkündürmü? Əgər fikir ayrılıqları mövcuddursa, onda hansı siyasi və ictimai qanadların fikirləri Qarabağ böhranının dinc yolla ilə həll olunmasına daha yaxındır?

**2. Nəzər çərçivəsi**

Ermənistan ölkəsinin xarici siyasəti əməldə coğrafiya və geopolitik, təcrübə və tarix yaddaşı, erməni soyqırımının tanınması, milli təhlükəsizliyin qorunması, Qarabağ regionunun hadisələri, iqtisadi problemlər və diaspora camiəsinə bağlılığa diqqət etmək əsasında formalaşıb.

Ermənistanınyeni xarici siyasətinin formalaşmasında təsirli olan mövzuların daha yaxşı anlaşılması üçün Tomas Andersonun təhlil modelinin praqmaktikası daha faydalı ola bilər[[5]](#footnote-5).

Anderson modeli kiçik ölkələrin geopolitik durumunu öyrənmək məqsədilə istifadə edilir və ilk mərhələdə nəzərdə tutulmuş ölkənin xüsusiyyətlərini təsvir etməklə yanaşı tarixi qayıdış edərək həmin ölkənin böyük güclərlə münasibətlərinə baxmaq lazımdır. Sonrakı mərhələ coğrafi çəkişmələrinə diqqət etmək, son mərhələdə isə həmin ölkənin regionda hazırkı durumundan və qonşuları ilə münasibətindən düzgün məlumat öyrənilir. Həmçinin ölkənin ölçüsü və təbii ehtiyatlarına diqqət edilir. Anderson sonra güclü və hegemon ölkələrin o regionda roluna diqqət edir vəböyük ölkələrin nəzərdə tutulmuş ölkəyə qarşı xarici siyasətini xüsusi şəkildə araşdırır. Bu prosesi keçdikdən sonra onun geopolitik komponentləri məlum olur. (Anderson,1994:123)

Bununla da kiçik bir ölkənin xarici siyasətinin kökləri Andersonun təhlil modelinin praqmaktikasına uyğun olaraq üç əsas hissədə baş tutur:

1. Tarixi qayıdış. 2. Tarixi çəkişmənin araşdırılması. 3. Hazırkı geopolitik faktorların və güclü ölkələrlə münasibət növlərinin araşdırılması.

1 saylı diaqram Tomas Andersonun təhlil modelini göstərir:

**Diaqram 1. Xarici siyasətin geopolitik araşdırılması üçün Tomas Andersonun təhlilmodeli**

Ermənistanın xarici siyasətinin araşdırılması üçün Anderson təhlil modelinin istifadəsi ona görə faydalıdır ki, bu Ermənistan beynəlxalq sistemdə kiçik bir ölkə sayılır və müasir xarici siyasətinin formalaşma prosesində və onun müstəqilliyində Anderson modelinin hər üç əsas komponenti aydın müşahidə olunur. Birinci olan tarixi qayıdış komponenti ermənilərin tarixi təcrübələrini, əsasən də 1915-ci ildə erməni soyqırımı təcrübəsinin xarici siyasətə təsirini və bunun nəticəsi olaraq Türkiyə ilə diplomatik münasibətlərinin qırılmasını, Qarabağ münaqişəsində kimilik aspektinin artmasını, soyqırım məsələsini beynəlxalq səviyyədə tanınmasına çalışmasını öz ardınca gətirməsini göstərir.

İkinci komponent, yəni coğrafi çəkişmə yenə Qarabağ münaqişəsini aydınlaşdırır və Ermənistanın Azərbaycan ölkəsi ilə diplomatik münasibətlərinin formalaşmaması, bu ölkənin xarici siyasətində diasporanın rolu və əhəmiyyətinin ölçüsü ilə ilgili müxtəlif danışıqların formalaşması, Türkiyə ilə gərginliyin dərinləşməsi, (Qarabağ münaqişəsinin həlli proseseində strateji ehtiyac və İran və Rusiyanın vasitəçiliyindən razı qalmasına görə) İran və Rusiyaya meyillənməsi bu münaqişəsinin nəticəsi olduğunu göstərir.

Üçüncü komponent, yəni hazırkı giopolitikanın araşdırılması Ermənistan ərazisinin kiçikliyini və onun quruluqda həsr olunmasını göstərir. Bunun da önəmli nəticəsi təhlükəsizliyin zəifliyi, regional hərbi müqavilələrdə iştirakının zəruriliyi, enerji ehtiyatlarının azlığı, ölkənin enerji ehtiyaclarını təmin etmək üçün İranla münasibət qurmağa məcbur olması, azad sulara çıxa bilməməsi, Gürcüstan və Rusiya ilə geniş münasibətlər qurmağa meyilli olmasıdır. (Ərcümənd və Dövlətyari, 1391:216.)

Andersonun təhlil modelinin ikinci diaqramıErmənistanın xarici siyasətini göstərir.

**Diaqram 2**. **Tomas Andersonun təhlil modelinin Ermənistanın xarici siyasətində tətbiqi**

Bu tərtiblə Ermənistanın müasir və müstəqil xarici siyasətinin bünövrələri qeyd olunan komponentlər əsasında formalaşdı. Başqa sözlə 1990-cı onilliyin əvvəllərində faktiki surətdə formalaşan proses Ermənistanın müasir və müstəqil xarici siyasətinin bünövrələrini qoymaqdan əlavə sonradan rəsmi və konstutusiya və milli təhlükəsizlik sənədləri kimi dəyişilməyən sənədlərdə özünə yer tutdu və ölkənin böyük xarici siyasətinin oriyentasiyası onun üzərində quruldu.

Amma Ermənistanın xarici siyasəti bu geniş çərçivəni qorumaqla yanaşı əməl səhnəsində Ermənistanın müxtəlif dövlətləri tərəfindən çoxlu diskusiyaların formalaşmasının şahidi olmuşdur. Bunun əsas səbəbini ölkənin xarici siyasətinin Ermənistanın milli və ərazi maraqları (qeyri-ideoloji və praqmatik)və erməni iddiaları və ideyaları (ideoloji və idealist) kimi iki məfhumun arasında qeyri-sabit olması bilmək olar və müxtəlif dövrlərdə daxili, regional, yaxud da beynəlxalq şəraitin tələblərinə uyğun olaraq bu iki məfhuma doğru yönəlib.

Ermənistanın milli və ərazi maraqlarının mərkəzində ölkənin milli təhlükəsizliyinin təmini, Azərbaycan və Türkiyə ilə siyasi münasibətləri adiləşdirmək, Ermənistanı iqtisadi blokadadan çıxarmaq və sərhədləri açmaq, iqtisadiyatın yüksəlməsi və məişətin yaxşılaşması, enerji təmini qaynaqlarında təfavüt yaratmaq, idxal və ixrac yolları tapmaq qərar tutur.

Bunun müqabilində Qarabağ ermənilərinin hərtərəfli dəstəklənməsi, müstəqil Qarabağ dövlətinin yaranması, erməni qətliamının, əsasən də Osmanlı Türkiyəsi tərəfindən ermənilərin öldürülməsini bəşəriyyət əleyhinə cinayət və soyqırım kimi tanınmasına çalışmaq, onların ailələrindən üzr istənilməsi və onlara kompensasiya ödənməsi, Ankara tərəfindən soyqırım mövzusu tanınmayama qədər Türkiyə və Azərbaycanla münasibətlərin adiləşməsinə yol verməmək, Qarabağın müstəqilliyinin və hakimiyyətinin Bakı tərəfindən tanınması məsələləri durur.Ötən iki onillikdə Ermənistanın xarici siyasətindəki dəyişikliklərə diqqət etdikdə ölkənin iqtidara gəlmiş müxtəlif hakimiyyətləri tərəfindən bu iki praqmatik və idealist səbəblərin idarə modelləri aydın görünür.

**3. Təhqiqin məlumatı**

**3-1. Birinci hissə: Erməni partiyaları və Qarabağ böhranı**

Ermənistan ölkəsinin daxilində müxtlif ictimai və siyasi hərəkat və qüvvələr vardır və bunlarerməni xalqının enişli-yoxuşlu tarixinin, əsasən də son yüz ildəki tarixinin məhsuludur. Ermənistanın siyasi tarixindəki əsas və aktiv hərəkatların hər biri bir tarixi, ictimai və fəlsəfi keçmişlə bağlıdır. Başqa sözlə, onların heç biri boşluqda formalaşmayıb. Onların hər birinin tarixi, qanuniliyi və gördüyü işlərin nəticəsi əsasında Ermənistanın indiki camiəsinin təbəqələrini nümayəndə edirlər. Bu da Ermənistanın müasir tarixində onlarla siyasi partiya və hərəkatın yaranmasına səbəb olmuşdur. 1990-cı illərdə bu ölkə siyasi müstəqillik əldə etdikdən sonra bu partiya və hərəkatlar da Ermənistanın siyasi və ictimai dəyişikliklərində azad və birbaşa iştirak etmək imkanı tapdılar. Erməni siyasi partiyalar barədə aşkar gözə çarpan məsələ onların sayının yüksək həddə çoxluğu və çeşidli olmasıdır. Ermənistan Ədliyyə Nazirliyinin verdiyi statistikaya əsasən, 2002-ci ildə ölkədə 126 partiya qeydiyyatdan keçibvə rəsmi olaraq fəaliyyət göstəriblər. Baxmayaraq ki, son illərdə onlardan bəziləri öz fəaliyyətini dayandırdı, yaxud da bir neçə partiya birləşərək bir partiyaya çevrildi və 2007-ci ildə 74, 2012-ci ildə 77 partiya qeydiyyatdan keçib.

Ümumiyyətlə, erməni camiəsinin müxtəlif əsrlərdə tarixi dəyişikliklərinin, kommunistlərin 70 illik hakimiyyətinin və müstəqillikdən sonra ölkənin demokratiya yolunu tutmasıErmənistanda bir-birindən tamamilə fərqli dünyagörüşlü üç növ siyasi partiyanın meydana çıxmasına səbəb oldu: erməni mühafizəkar partiyaları (siyasi sağ qanad və milliyyətçi), erməni solçu partiyalar (sosialist qanad), erməni liberal partiyalar. Amma erməni siyasi partiyaların fəaliyyətləri bu camiənin xüsusi siyasi mədəniyyətində baş tutur. Bir tərəfdən erməni dili, Qriqori milli kilsəsi, milli adət-ənələrlər, tarixi və mədəni dəyərlər kimi kimlik bəxş edən və vəhdət yaradan amillər mədəniyyət təməli sayılır. Kimlik bəxş edən, başqa sözlə desək vəhdət bağışlayanbu amilləri mühafizəkar, sosialist və liberal, hətta erməni diasporasının ermənilərin qətliamının beynəlxalq səviyyədə soyqırım kimi tanınması, Qarabağın (Artsax) müstəqil ölkə olaraq tanınması kimi erməni ideyalarının gerçəkləşməsində olan baxış və mövqelərində açıq-aydın hiss etmək olar. Bu erməni siyasi partiyalarının hər birinin ortaq baxışıdır. Amma digər tərəfdən erməni siyasi partiya və qruplarının qeyd olunan hədəflərin həyata keçirilməsi ilə bağlı fikirləri çox, bəzən də fərqlidir. Bu da ötən iyirmi ildə Ermənistan ölkəsində çoxlu siyasi böhran və çəkişmələrə səbəb olmuşdur.

Ümumi olaraq, bu vəhdət və çoxluq (çox fikirlilik), erməni siyasi mədəniyyətində "çox fikirliliklə yanaşı vəhdət modeli"ni göstərir və bu model müxtəlif erməni siyasi partiya və hərəkatlarının formalaşmasında nəzərə çarpan rol oynamışdır. Qarabağ böhranı və onun həll olunması Ermənistan ölkəsinin siyasi mədəniyyətində "çox fikirliliklə yanaşı vəhdət modeli"nin bariz nümunələrindən biridir və erməni siyasi partiya və hərəkatları arasında bu məsələnin həll olunmasına çox müxtəlif və fərqli yanaşmalar mövcuddur. Mövzunun daha dərindən anlaşılması üçün təhqiqin bu hissəsində mühafizəkar, sosialist və liberal olmaqlaüç əsas erməni partiyalarının Qarabağ böhranı barədə baxış və mövqelərini araşdırılmasına çalışır.

**3-1.1. Erməni mühafizəkar siyasi partiyaların (sağ və milliyyətçi siyasi qanadlar) baxışları**

Ermənistan ölkəsində mühafizəkar ənənəsinin kökü erməni xalqının enişli-yoxulşu tarixinə və qədim adət-ənənələrə, xristianlıq dini, erməni milliyyətçiliyi və bu xalqı başqalaşdırmğa qayıdır. Ona görə də erməni mühafizəkar partiya və hərəkatların keçmişini Ermənistanın tarixi dəyişiklikləri prosesində, əsasən də 19-cu əsrin sonları və 20-ci əsrin əvvəllərində, habelə 1990-cı ildən sonra Ermənistanın siyasi müstəqillik əldə etdiyi dövrlərində araşdırmaq lazımdır. Çünki bu hadisələr Erməni Ümummillli Hərəkatı və Ermənistan Respublikaçılar Partiyası kimi güclü, təsirli partiya və hərəkatların yaranmasına və onların genişlənməsinə səbəb oldu. Sözü gedən partiyalar aralarında siyasi rəqabət, hədəf və proqram fərqlərinin olmasına baxmayaraq, erməni soykökü, dili, mədəniyyəti və tarixi irsi əsasında erməni xalqının kimliyinin qorunması, erməni xalqının ictimai və əxlaqi ənənəsinin qorunması, Ermənistanın daxilində yaşayan ermənilərin milli birliyi, dünyada yaşayan ermənilərin diasporası, ermənilərin xristianlıq kimliklərinin qorunması[[6]](#footnote-6), Qarabağ münaqişəsinin Qarabağda yaşayan ermənilərin xeyrinə həll olunması, 1915-ci ildə Osmanlı türkləri tərəfindən erməni qətliamını beynəlxalq səviyyədə tanıtmağa çalışmaq, Türkiyə və Azərbaycan qarşısında güc balansını qorumaq üçün Rusiya və İranla münasibətləri genişləndirmək, paralel olaraqErmənistanın tədricən qərbi izləməsi kimi ortaq hədəf və prinsipləri vardır. Yuxarıdakı mövzuları mühafizəkar partiyalar üçün qeyd etmək Ermənistanın liberal və sosialist partiyalarının tarix, mədəniyyət, kimlik, Qarabağ və erməni qətliamının tanıdılması kimi məsələlərə diqqət etməməsi mənasına deyil, lakin bu mövzular mühafizəkar partiyalarda daha öndə dayanır. Eyni zamanda mühafizəkar partiyaların arasında da daha idealist və radikal, həmçinin mötədil (orta) və praqmatik qanadlar da vardır və onların Ermənistanın həssas xarici siyasəti qarşısında fərqli baxışları vardır.

Ermənistanın siyasi hadisələrinə diqqət etdikdə belə görünür ki, Ermənistanda dövlət rəhbərliyi və parlament həmişə mühafizəkar partiyaların, yəni Erməni Ümummilli Hərəkatının (1990-1998) və Respublikaçılar Partiyasının (1998-ci ildən indiyə kimi) nəzarətində olmuşdur. Bu da Ermənistanın siyasi səhnəsində mühafizəkar hərəkatların yerini və əhəmiyyətini aydıncasına göstərir. Hər iki mühafizəkar partiyaErmənistanın müstəqillik dövründə milliyyətçiliyin ölkəyə hakim olduğu illərdə yaranmasına və onların təsisçilərinin Qarabağ hərəkatının ən əsas rəhbərlərindən olmasına baxmayaraq, güc səhnəsində tədriclə praqmatik yanaşmalar göstərdilər. Ter-Petrosyan Erməni Ümummilli Hərəkatının lideri kimi 1994-cü ildə Azərbaycanla atəşkəs yaranmasına addım atdı. Bu addım həmin dövrdə Daşnaksütun və Respublikaçılar partiyaları tərəfindən kəskintənqid olundu, erməni ideyalarına qarşı xəyanət adlandırıldı və 1998-ci ildəTer-Petrosyan və Erməni Ümummilli Hərəkatı hökumətinin süqutuna səbəb oldu. Amma bu proses başqa bir formada Respublikaçılar Partiyası üçün də təkrarlandı. Bu partiya öz hökuməti dönəmində Erməni Ümummilli Hərəkatından da irəli gedərək 2008-ci ildə Türkiyə ölkəsi ilə münasibətlərin adiləşməsi layihəsini icra etdi. Onların bu hərəkəti Daşnaksütun Partiyasının etiraz olaraq Sarkisyan dövlətinin tərkibindən çıxmasına, erməni diasporasının, müxalif partiyaların, xüsusilə də Ter-Petrosyanın liderlik etdiyi partiyanın və Erməni Milli Konqresi adlanan siyasi koalisiyanınbu addımı kəskin tənqid etməsinə səbəb oldu, Respublikaçılar Partiyası liderlərinin əsasən də Sarkisyan-Köçəryan oxunun yanaşmalarını xatırladaraq, onları sədaqətsizlik və erməni ideyalarından bir vasitə kimi sui-istifadə etməkdə təqsirləndirdilər.

Erməni Ümummilli Hərəkatı və Respublikaçılar partiyaları liderləri tərəfindən atılan bu addımlar reallıqlarla üzləşmək, Azərbaycan və Türkiyə ölkələri tərəfindən yaranmış iqtisadi blokadanı sındırmaq, dünya səviyyəsində öz hüsnü-niyyətini göstərmək, Avropa Birliyi, Minsk Qrupu, Avropada Təhlükəsizlik və Əməkdaşlıq Təşkilatı kimi təşkilatların gözləntilərini həyata keçirmək məqsədilə belə bir qərara gəlmişdilər və bununla Ermənistanda yaranmış həddən artıq problemlərə qalib gələ bilmək və ölkəni iqtisadi yüksəliş səmtinə yönəltməyə çalışırdılar.

Bu üzdən belə demək olar ki, bu iki partiya bir çox erməni partiyalarının və erməni diasporasına bağlı qurumların əksinə olaraq, daha mötədil (orta) və praqmatik yanaşma mövqeyi tutur. Bunun da əsas səbəbini Erməni Ümummilli Hərəkatı və Respublikaçılar Partiyaları siyasi dövlətçilik səhnələrindəki əməli təcrübələri bilmək lazımıdır. Ermənistanın əsas on mühafizəkar partiyalarının mövqelərinə və görüşlərinə ötəri baxış qeyd olunan mövzunu daha aydın əks etdirir.

**Cədvəl 1. Mühafizəkar (siyasi sağ və milliyyətçi) partiyaların Qarabağ barədə baxışları**

|  |  |  |
| --- | --- | --- |
| Sıra | Partiyanın adı | Partiyanın baxışı |
| 1 | Erməni Ümummilli Hərəkatı | Təkcə bir real və mərhələli yol bizə münaqişənin həllində uğur qazandıra bilər. O da müharibənin istisna olmasıdır (daha qayda olması yox). Bu mövzu məhz sülh müzakirələri yolu ilə həll olunmalıdır.  |
| 2 | Ermənistan Respublikaçılar Partiyası | a) Qarabağın öz taleyini təyin etmək hüququ beynəlxalq səviyyədə tanınmalıdır. b) Qarabağ, Azərbaycanın ixtiyarında olmamalıdır.c) Qarabağın əhalisinin və sərhədlərinin təhlükəsizliyi təmin edilməlidir.d) Qarabağ məsələsinin həlli Ermənistan sərhədləri üçün xərc aparmamalıdır.e) Sülh danışıqları proseslərində Qarabağ müzakirə tərəflərinin biri kimi iştirak etməllidir. |
| 3 | Ermənistan Milli Birlik Partiyası | Qarabağ münaqişəsinin çözülməsi və nəticəsiz müzakirələrdən yaxa qurtarmaq üçün aşağıdakı mövzuların təyin edilməsi zəruridir:a) Qarabağ məsələsi xalqların öz taleyini təyin etmək və insan hüquqları məsələsidir. b) Bu məsələnin həllində Ermənistan beynəlxalq hüquq prinsiplərinə və normalarına hörmətlə yanaşmalıdır. 3. Qarabağın tam iştirakı olmadan Qarabağın durumu haqda heç bir müzakirə nəticə verə bilməz. |
| 4 | Ermənistan Mühafizəkarlar Partiyası | Qarabağ məsələsinə cavab erməni ideyaları çərçivəsində deyil. Lakin geopolitik durumun yaratdığı potensiallardan istifadə etmək olar.  |
| 5 | ErmənistanXristian-Demokrat Partiyası | Qarabağ məsələsinin həlli "xalqların öz müqəddəratını təyin etmək hüququ" çərçivəsində olmalıdır. |
| 6 | Ermənistan Müasir Dövr Partiyası | Qarabağda müstəqil dövlət yaranmalı və onu beynəlxalq səviyyədə tanıtmaq üçün çoxlu çalışmaq lazımdır.  |
| 7 | Ermənistan Respublika Partiyası | Bu partiya Dağlıq Qarabağ məsələsinə regional əməkdaşlıq, sabitlik və demokratik təşkilatların genişlənməsi proqramı çərçivəsində baxır. |
| 8 | Ermənistan Demokratik Vətən Partiyası | Qarabağ məsələsinin həllində gərəkkeçmişə və "xalqların öz müqəddəratını təyin etmək hüququ" mövzusuna diqqət edilsin. Qarabağın Azərbaycanın tərkibində olması qəbul edilməzdir. |
| 9 | Ermənilərin Ata Yurdu Partiyası | Qarabağ Respublikası bu məsələni həll etmişdir. |
| 10 | Birləşmiş Ermənilər Partiyası | Qarabağa müzakirə aparan tərəflədən biri kimi baxmaq zəruridir. Bu partiya üçün Qarabağ mövzusunda ən öndə dayanan məsələ münaqişənin dinc yolla həlli və Qarabağın müstəqilliyinin beynəlxalq səviyyədə tanınmasıdır. Partiya nəzərdə tutmuşdur ki, Qarabağın öz taleyini həll etmək və regionda təhlükəsizliyə nail olmaq üçün yaxınlaşma zəminində fəaliyyət göstərən təşkilatlara kömək etsin. Həmçinin, bu partiya üçün Qafqazda əmin-amanlıq və birliyə nail olmaq üçün Azərbaycanla əməkdaşlıq etmək əhəmiyyətlidir. |

**3-1.2. Erməni solçu partiyaların (sosialist qanadlar) baxışları**

Solçu marksist təfəkkürlü erməni icmaları ilə tanışlıq üç tarixi mərhələdə baş tutur:

Birinci mərhələdə 19-cu əsrdə erməni tələbələrin Avropada iştirakı və Marks, Engels və Plexanovun nəzəriyyələri ilə birbaşa tanış olmaları, 19-cu əsrin sonları və 20-ci əsrin əvvəllərində erməni tələbələrin və gizli dəstələrinin Rusiya solçu inqilabçılarının hərəkatlarında aktiv roluerməni camiəsində Erməni İnqilabi Federasiyası (Daşnaksütun) və Sosial Demokrat Hnçak kimi iki güclü solçu partiyanın yaranmasına səbəb oldu.

İkinci mərhələ sovetlər birliyində kommunist quruluşunun qərarlaşması ilə başladı və Ermənistan Kommunist Partiyasının hakimiyyəti ilə Ermənistan camiəsi 70 ildən artıq birbaşa solçular nəzəriyyəsi təsiri altında qaldı. Bu təsir cəmiyyətin bütün siyasi, ictimai və iqtisadi həyatında öz təsirini göstərdi.

Üçüncü mərhələ solçular təfəkkürünün erməni cəmiyyətində iştirak və təsirinin Ermənistanın müstəqilliyindən sonrakı dönəmə qayıdır. Bu dönəmdə Daşnaksütunvə Hnçak kimi keçmiş partiyalar 70 il vətəndən uzaq düşdükdən sonra yenidən Ermənistana qayıtdılar. Digər tərəfdən 1990-cı illərdə Ermənistandakı siyasi, iqtisadi problemlər yeni solçu partiya və qurumların zühur etməsi üçün münasib şərait yaratdı. Bu dövrdə Ermənistanın sosializm üzərində qurulmuş iqtisadi sistemi öz fəaliyyətini kapitalizmə doğru irəlilətməyə başlamışdı və bu da öz daxilində yüksək inflyasiya, geniş işsizlik, iqtisadi sabitsizlik, ictimai və sığorta təmini xidmətləri və sovetlər dönəmindəki bir sıra pulsuz səhiyyə, təhsil, məskən, pensiya xidmətlərinin azalmasını öz ardınca gətirmişdi. Belə bir durumda erməni solçu partiyaları bərabərlik şüarlı sosializm quruluşunu və Avropa sosial-demokrat partiyalarının oxşarını öndə tutaraq fəhlə, tələbə və qadın təbəqələrinə dəstək oldular, özəlləşdirmə siyasətində mötədillik, hərtərəfli sosial təminatlı sistemin yaradılması, ictimai ədalət, maaşların bərabər verilməsi kimi siyasətlərlə müstəqillikdən sonra Ermənistan camiəsinin bir çox narazı təbəqələrini öz ətraflarına toplaya bildilər.

Əlbəttə, nəzərə çarpan önəmli məsələ budur ki, erməni sosialist solçu partiyaların hamısı marksizm nəzəriyyə və təlimlərinə eyni görüşlə baxmırlar.Daşnaksütun, Hnçak və Demokrat partiyaları Avropa sosial-demokrat partiyaları modelini öndə tutaraq bir çox klassik marksist prinsiplərni ortalaşdırdılar, xüsusilə də mülkiyyət sahəsində, yəni dövlət və özəl sahələrdə mülkiyyət fərqliliyini qəbul etdilər. Lakin (Ermənistan müstəqilliyindən sonra öz siyasi fəaliyyətini davam etdirən) Kommunist və Marksist partiyaları öz kalassik marksizm prinsiplərinə, yəni özəlləşmə ilə müxalifət, siyasi, iqtisadi və sosial sahələrdə dövlətin tam iştirakı və nəzarəti, qərb və imperializm əleyhinə siyasət aparmağa təkid edirlər. Bununla da Ermənistanın Daşnaksütun və Hnçak kimi tarixi keçmişi olan solçu partiyaları son iyirmi ildə ölkənin siyasi səhnəsinin aparıcı oyunçularına çevrilə bilmədilər və yuxarıda işarə edildiyi kimi dövlətə nəzarət Erməni Ümummilli və Respublikaçılar kimi mühafizəkar və milliyyətçi partiyaların ixtiyarındadır. Buna baxmayaraq, kommunist solçu təfəkkürün Ermənistan camiəsinə təsirini görməməzliyə vurmaq olmaz.

Erməni solçu partiyaların təsir qoyduğu dairələrdən ən önəmlisi xarici siyasət sahəsidir.Solçu partiyalar, əsasən də sabiqəli və nüfuzu Daşnaksütun Partiyası erməni ideyalarının həyata keçməsində və erməni soyqırımını tanımayınca Ermənistan ölkəsinin Türkiyə və Azərbaycanla diplomatik münasibətlərinin yaranmamasında, Qarabağ ermənilərinin öz müqəddəratını təyin etməsinə və Qarabağa müstəqillik verilməsinə çalışmaqda çox mühüm və təsirli rol oynayır. Hərçənd, mühafizəkar partiyaların qeyd edilən mövzularda fərqli baxışları olsa da.

2 saylı cədvəl səkkiz erməni solçu partiyalar (sosialist qanaq) arasında Qarabağ məsələsinə fərqli baxışları göstərir.

**Cədvəl 2. Erməni solçu partiyaların (sosialist qanad) Qarabağ barədə baxışları**

|  |  |  |
| --- | --- | --- |
| Sıra | Partiyanın adı | Partiyanın baxışı |
| 1 | Sosial Demokrat Hnçak Partiyası | Hnçak Partiyası Qarabağ məsələsinin həllini xalqların öz müqəddəratını həll etmək hüquqları və beynəlxalq qanunlar çərçivəsində görür. Avropada Təhlükəsizlik və Əməkdaşlıq Təşkilatının (Minsk Qrupu) vasitəsilə atəşkəsin qorunmasına və münaqişənin dinc yolla həllinə çalışır. Partiya Ermənistan, Qarabağ, Azərbaycan və münaqişənin həlli üçün vasitəçilik edən hər bir ölkə rəsmilərinin müzakirələrni və tarixi ədalətin bərpa edilməsini dəstəkləyir. |
| 2 | Erməni İnqilabi Federasiyası (Daşnaksütun) | 1988-ci ildən sonra Qarabağ təkcə bu region üçün deyil, bütün dünya erməniləri üçün proqnozlaşmamış bir ideya yaratdı. Həqiqətdə onu bir liberal (azadlıqsevər) milli hərəkata çevirdi. Partiya bu prosesdə iştirak etmişdir və gələcəkdə də bütün gücü ilə iştirak edəcək. BMT-nin Nizamnaməsində bəyan olunmuş "xalqların öz müqəddəratını təyin etmək hüququ" qanunu məntiqi və hüquqi baxımdan (Qarabağ regionunun) erməni xalqı barədə həyata keçirilməlidir.  |
| 3 | Ermənistan Kommunist Partiyası | Bu mövzu bütün xalqların əsas hüquqları olaraq "xalqların öz müqəddəratını təyin etmək hüquqları" yolu ilə həll edilməlidir.  |
| 4 | Ermənistan Xalq Partiyası | Bu partiyanın mövqeyi budur ki, Qarabağ məsələsi dinc və siyasi müzakirələr yolu ilə həll ediliməlidir. Qarabağ bu müzakirələrdə müstəqil tərəf kimi iştirak etməlidir. Bu məsələ beynəlxalq səviyyədə qəbul edilmiş "xalqların öz müqəddəratını təyin etmək hüququ" çərçivəsində izlənməlidir.  |
| 5 | Ermənistan Demokrat Partiyası | Bu partiya inkaredilməz və dönməz reallığa söykənərək, inanır ki, Qarabağ əhalisi milli-azadlıqsevər hərəkat və qanuni yollarla Azərbaycan hakimiyyətindən çıxmalı, demokratik metodlarla Qarabağ Respublikasını qurmalıdır. Məsələlərin həllində razılaşma xanası unikal prinsiplərə söykənməlidir, yəni son sazişə səbəb olan eyni şərtli anlaşma yaranmalı, hərtərəfli ümumi paketlərə şamil olmalıdır və razılaşılmış mövzular təyin edilmiş zaman cədvəli üzrə həyata keçməlidir. Nəhayət, partiya Qarabağ məsələsinin həllini təkcə referendumun keçirilməsində və Qarabağın birdəfəlik Ermənistana birləşdirilməsində görür.  |
| 6 | Ermənistan Birləşmiş Fəhlə Partiyası | Partiya, Qarabağ məsələsinin qanuni və ədalətli yolla həll edilməsinə xüsusi diqqət edir. |
| 7 | Ermənistan Xalq Partiyası | Partiya, bu qənaətdədir ki, Qarabağ regionu beynəlxalq meyarlara diqqət etməklə demək olar ki, özünü bir ölkə kimi sübuta yetirmişdir. Münaqişənin həlli də yalnız siyasi danışıqlar yolu ilə olmalıdır. Müzakirələr prosesində də Qarabağ müstəqil tərəf kimi iştirak etməli, bütün qərarlar Qarabağın razılaşması əsasında olmalıdır. Ermənistan Respublikası Qarabağın təhlükəsizliyinəzəmanət verməlidir. |
| 8 | Ermənistan Marksist Partiyası | Partiya, Qarabağ məsələsinə1921-ci ildə Türkiyə və bolşeviklər arasında imzalanmış Brest-Litovsk müqaviləsinə artırılmış üç razılaşma və icraya qoyulma ilə erməniləri iki hissəyə ayırmış müstəmləkəçiliklə mübarizə kimi baxır.Qarabağ məsələsinin həlli Qarabağ ermənilərinin bioloji və fiziki dəstəklənməsi məqsədilə ikinci erməni ölkəsinin yaranmasına ehtiyac duyur və bu beynəlxalq hüquq qaydalarına uyğun olaraq həyata keçirilməlidir. Partiya, Qarabağ müharibəsinə azadlıq gətirən, vətənpərəst və ədalətli bir müharibə kimi baxır. |

**3-1.3. Erməni liberal partiyaların Qarabağ məsələsinə baxışları**

Ermənistan ölkəsinin üçüncü mühüm fikir və siyasi hərəkatını liberal demokratik təlimlərdən təsirlənmiş, demokratik quruluşun yaranmasını istəyən liberal partiyalar təşkil edir. Bu partiyalar da Ermənistan camiəsini qədim tarixə malik hərəkatlarından sayılır və onun meydana çıxması 19-cu əsrə qayıdır. Erməni tələbələri və mütəfəkkirlərinin Avropaya üz tutması və onların Con Lokk[[7]](#footnote-7), Monteskyö[[8]](#footnote-8), Jan Jak Russo[[9]](#footnote-9), Con Stüart Mill[[10]](#footnote-10) kimi mütəfəkkirlərin nəzəriyyələri ilə tanış olmaları camiəninintellektuallarını və siyasi aktivlərini yeni və əhatəli təfəkkürə tərəf yönəltdi. Liberal demokratiyanın əhatə etdiyi "xalqların öz müqəddəratını təyin etmək haqqı", "siyasi müstəqillik", "dövlət-xalq əsaslarına söykənən modern ölkə yaratmaq"[[11]](#footnote-11), "qanunun aliliyi", "fikir və söz azadlığı", "insan hüquqlarına və dəyərlərinə hörmətlə yanaşmaq" kimi təlimləri erməni toplumunun Ermənistan üçün müstəqillik əldə etmək, erməni milli və mədəni kimliyini qorumaq üçün olan ideya və istəkləri ilə tamamilə uyğun idi.Bu üzdən 19-cu əsrin əvvəllərində liberal demokrat təfəkkürü 19-cu əsrin sonları və 20-ci əsrin əvvəllərində güclü erməni millətçiliyi qüvvələrinin təsiri altına düşdü. Belə bir kontekstdə Daşnaksütun və Hnçak kimi sosialist partiyaları ilə paralel olaraq 1885-ci ildə "Armenakan"[[12]](#footnote-12) erməni liberal partiyası yarandı və 19-cu əsrin sonları və 20-ci əsrin əvvəllərindəki həssas bir dövrdə Ermənistanın fikri və siyasi hərəkatlarından birinə çevrildi.Armenakan hərəkatının liderləri öz ideyalarında leqal və demokratik bir sistemin yaradılmasını nəzərdə tutsalar da ilk addımda öz güclərini Ermənistanın siyasi müstəqilliyinə sərf etməli idilər. Ona görə də Armenakan və digər liberal partiyaların enerjilərinin əsas hissəsi Rus çarlığı və Osmanlı imperiyası ilə mübarizəyə və Ermənistana müstəqillik qazanmağa sərf oldu. Həmin dövrdə bütün erməni fikri və siyasi hərəkatların əsas məqsədi sayılan bu hədəf Sovet Sosialit İttifaqının yaranması ilə bir röyaya çevrildi və bütün erməni liberal hərəkatlar, o cümlədən Armenakan partiyası, nəzər tənqidçisi olan Daşnaksütun və Hnçak partiyaları kimi vətəni tərk etməyə məcbur oldular. Bununla da liberal təfəkkür Ermənistanın siyasi fəzasında iştirak edə bilmədi.

Belə bir vəziyyətdə və Sovet İttifaqının dağılmasından sonra Şərqi Avropa ölkələrinin çoxu, keçmiş sovet ölkələri, Orta Asiya, Qafqaz, Qara dəniz və Baltik hövzəsi ölkələri kommunist quruluşunun yerinəliberal demokratik təlimləri əsasında sistem yaratdılar. Ermənistan da siyasi müstəqillikdən və dünyada yaranmış durumdan təsirlənərək liberal demokratiya dəyərləri əsasında siyasi quruluşlu dövlət quran ölkələr sırasında oldu və bunu Ermənistan Konstitusiyasında açıq-aydın qeyd etdi. Yetmiş il kommunist totalitar hakimiyyətindən sonra Ermənistan liberaldemokratik dəyərlərinin həyata keçməsinə doğru öz hərəkətini başladı. Bu dəyişikliklər liberaldemoktariya dəyərlərinin genişlənməsi və möhkəmlənməsi, insan hüquqlarına hörmət, azad və ədalətli seçkilərin keçirilməsi, dövlətin sərbəst şəkildə bir qrupdan başqa bir qrupun idarəçilliyinə keçə bilməsi, söz və mətbuat azadlığı, əsas hüquqlara riayət edilməsi, dinin siyasətdən ayrılması, Ermənistanın Avropaya yaxınlaşmasına doğru hərəkət etmək və Avropa Birliyində üzv olmaq kimi ortaq məqsədləri güdən erməni liberal partiyalarının yeni nəslinin formalaşması üçün münasib zəmin yaratdı. Lakin təhlükəsizlik, ərazi, Qarabağ müharibəsi, Türkiyə və Azərbaycanla gərgin münasibətlər, ağır iqtisadi problemlər, demokratik qaydalara riayət etməkdə erməni siyasi hərəkata və partiyaların təcrübəsizlikləriüzündən Ermənistan ölkəsində liberal demokratiyanın təlimlərini zəif, bəzən də çox çətinliklə irəli getdi və Ermənistanın siyasi ab-havası mühafizəkar partiyalara və milliyyətçi qanadlara tərəf yönəldi. Qeyd olunan şərait təbii olaraq erməni liberal partiyaların dinamik tərəqqisinə öz təsirini göstərdi. Ona görə də bu partiyalar son iyirmi ildə ölkədə siyasi üstünlüyü, əsasən də prezident aparatı və parlamentdə gücü ələ ala bilməyiblər. Bununla belə Ermənistanda yeni meydana çıxmış təbəqələr və liberal partiyaların məqsəd və meyarlarının Avropa Birliyinin və Avropada Təhlükəsizlik və Əməkdaşlıq Təşkilatının hədəfləri ilə uyğun olduğu halda hazırkı siyasi səhnələrində leberal partiyaların rolunu və təsirini gözdən yayındırmaq olmaz. Elə bu məsələ də liberal partiyaların Ermənistanın xarici siyasətində təsir qoymaq imkanı yarandı. Halbuki, erməni mühafizəkar partiyalar Ermənistanın Rusiya və qərblə olan münasibətlərində balansı qorumağa çalışır, solçu partiyalar öz keçmiştəfəkkür və ənənəvi bağlılıqlarına əsasən, Rusiyaya bəkr meyillidir, liberal partiyalar isə Ermənistanın Rusiyadan asılılığının azaldılmasını, Avropa Birliyinə və NATO-ya yaxınlaşmağı istəyir. Bu proqram çərçivəsində liberal partiyaların erməni qətliamı və Qarabağ böhranı məsələləri qarşısında fərqli baxışlar təqdim edirlər və bu da bir çox qanadlara şamil olur.

3 saylı cədvəl erməni liberal partiyaların Qarabağ münaqişəsinə baxışını göstərir.

**Cədvəl 3. Erməni liberal partiyaların Qarabağ barədə baxışları**

|  |  |  |
| --- | --- | --- |
| Sıra | Partiyanın adı | Partiyanın baxışı |
| 1 | Ermənistan Qanunun Aliliyi Partiyası  | Qarabağ münaqişəsinin dinc yolla həllindən başqa bir yol yoxdur. Bu məsələ Qarabağ xalqının öz müqəddəratını təyin etmək hüququ ilə nəticələnməlidir. Üstəlik, de-yure durumu hazırkı de facto səviyyəsindən aşağı olmamalıdır.  |
| 2 | Ermənistan İrs Partiyası | Qarabağ münaqişəsi dinc və hamının qəbul etdiyi bir yolla həll edilməlidir. Qarabağ, münaqişənin bir tərəfi olaraq müzakirələrdə müstəqil tərəf kimi iştirak etməlidir. Ermənistan münaqişənin həllini yalnız o surətdə dəstəkləyə bilər ki, müzakirələr Qarabağın Azərbaycana qaytarılmasına mane olsun və Ermənistanın da öz ərazilərinə hakimiyyəti pozulmasın. |
| 3 | Ermənistan Milli Həmrəylik Partiyası | Qarabağ məsələsinin sülh və ədalətli yolla həllində bizim sədaqətimizə diqqət etməklə danışıqlar prosesinin səmərəliliyini gücləndirmək və əminlik əldə etmək üçün Qarabağın müstəqil şəkildə bu proseslərdə iştirakı zəruridir. Partiya münaqişənin həlli istiqamətində aşağıdakı iki yoldan birini qəbul edir:1. Müstəqil muxtar dövlətin yaranması. 2. Ermənistana birləşdirilməsi.Bundan başqa bütün yollar Qarabağ əhalisinin müqəddəratını təyin edə və onların təhlükəsizliyinə zəmanət verə bilməz.  |
| 4 | Çiçəklənən Ermənistan Partiyası | Qarabağ xalqının öz müqəddəratını təyin etməsi barədə əminlik əldə etmək münaqişənin hər iki tərəfinin sazişə getmələri ilə şərtlənir. Qarabağ məsələsinin çözümü və təhlükəsizliyin təmini üçün Ermənistan və Azərbaycanınbeynəlxalq zəmanətləri rəsmi olaraq tanımaları Ermənistanın xarici siyasətinin başda dayanan məsələlərindəndir. Minsk Qrupunun fəaliyyətləri çərçivəsində hərtərəfli müzakirələrlə paralel olaraq, partiya Qarabağın təhlükəsizliyinin təmininə kömək etməyin zəruriliyi, onun demokratikləşdirilməsi, siyasi və sosial inkişafı və regional inteqrasiyasına xüsusi diqqət edir, habelə Qarabağın hüququna riayət edən hər bir müzakirəni qarşılayır. Partiyanın fikrincə Qarabağ əhalisinin razılığı olmadan qəbul edilən hər bir qərar rədd olunur və qəbul edilə bilməz.  |
| 5 | Ermənistan Milli Demokrat Partiyası | Partiya, Qarabağ məsələsinin həllini aşağıdakı qeydlər çərçivəsində araşdırır:Beynəlxalq səviyyədə Qarabağın respublika kimi tanınması; beynəlxalq strukturlar üzərində regional konvergensiya; Qarabağ və Ermənistan arasında həqiqi regional münasibətlərin təmini; Azərbaycandan məcburi köçmüş (və öz ana vətənlərini itirmiş) ermənilərin itirdikləri hüquqlarına uyğun olaraq kompensasiya ödənilməsinə zəmanət verilməsi. |
| 6 | Ermənistan Demokratik Yol Partiyası | Qarabağ məsələsi uzun müddət Ermənistanın önəmli daxili və xarici siyasəti olaraq qalacaq. Qarabağ münaqişəsinin həllində xarici qüvvələrin əməkdaşlığını o surətdə qəbul etmək olar ki, özü qərar qəbul etmə prosesi və nəzarət etməyə qadir olan tərəfə üstünlük verilsin. Bu vasitə ilə atəşkəsi qorumaq və de facto durumunun yaranmasına kömək etmək olar.  |
| 7 | Ermənistan Azadlıq Partiyası | Qarabağın öz müqəddəratını təyin etmək hüququnu rəsmi tanımaq, Ermənistan, Qarabağ və Azərbaycan arasında üçtərəfli münasibət yaratmaq çox əhəmiyyətlidir. |
| 8 | Ermənistan Liberal Partiyası | Qarabağ məsələsinin sülh yolu ilə həllini və hər iki tərəfə güzəştlər vermək vasitəsilə olmasını dəstəkləyir. Partiya aşağıdakı modelləri də münaqişənin çözümü üçün təsirli bilir:Qarabağ xalqının öz müqəddəratını təyin etmək hüququnu gerçəkləşdirmək; Qarabağ əhalisinin öz ərazilərində təhlükəsizliyinin təmini.Qarabağ məsələsinin həllindən qabaq partiya Avropa Birliyinin şərq tərəfdaşlığı proqramı çərçivəsində Ermənistan və Azərbaycan arasında münasibətlərin yaradılmasını çox əhəmiyyətli hesab edir. Bu mövzu iki ölkə arasında daha dərin və geniş münasibət yaratmaq üçün qarşılıqlı güvənc verə bilər. |

**3-2. İkinci hissə: Erməni diasporasının baxışları**

Hal-hazrıda dünyada yaşayan ermənilərin sayı 11 milyondan çoxdur. Onlardan cəmi 3.7 milyon nəfəri Ermənistanda və Qarabağda yaşayır. Məcburi və könüllü miqrasiya nəticəsində 100 illik prosesdə 8 milyondan artıq erməni dünyanın 100-dən çox ölkəsinə səpələnərək bu ölkələrdə məskunlaşıb. Onları "erməni diasporası" adlandırırlar. Böyük erməni diaspora icması dərin milli, tarixi, kimlik hissi, həmrəylik bağlılıqlarına görə erməni xalqının ayrılmaz bir hissəsidir və bu onun milli kimliyinin əsas hissəsini təşkil edir. İcmanın son yüz ildə Ermənistanın siyasi, təhlükəsizlik, iqtisadi və mədəni dəyişikliklərində nəzərə çarpan təsiri olmuşdur. Ona görə də Ermənistanın müasir dövrü barədə araşdırma erməni diasporasının təsir və rolunu araşdırmadan yarımçıq hesab olunur.

İnqilabi Federasiyası (Daşnaksütun) və Sosial Demokrat Hnçak, Rangavar-Azatakan kimi erməni siyasi partiyaları barədə araşdırmalarda diaspora və Ermənistanda gedən siyasi proseslərin əlaqəsinə toxunuldu. Erməni diasporasının Ermənistan ölkəsinin özü ilə əlaqəsi təkcə qeyd edilən siyasi hərəkatlarla məhdudlaşmır, üstəlik müxtəlif siyasi, təhlükəsizlik, iqtisadi, mədəni və s. kimi sahələri ilə çox geniş və eyni zamanda mürəkkəb əlaqəsi vardır.

Erməni diaspora icması Ermənistanın daxilində olan siyasi partiya və hərəkatlar kimi iki fərqli özəlliklə seçilir. Bu da "çox fikirliliklə yanaşı vəhdət modeli"ni göstərir. Erməni diasporası bir tərəfdən erməni dilinə və xristianlıq dininə bağlılıq, ermənilərin ağrılı-acılı tarixi, milli və mədəni dəyərlər,həmçinin güclü hislər və duyğulu bağlılıqlar kimi vəhdət yaradan amillər çərçivəsindədir, eyni halda da öz yaşadıqları ölkələrin mühitindən təsirlənərəkçox fərqli ictimai, mədəni və iqtisadi strukturları vardır. Məsələn, Livan və Kiprdə yaşayan ermənilərin həyat tərzi, təfəkkür və siyasi baxışları Amerikada məskunlaşmış ermənilərin yaşayış şəraiti və baxışlarından fərqlidir. Ona görə də həmrəylik və vəhdət məfhumları arasında fərq qoymaq lazımdır. Erməni vəhdəti tarixi millətçilik, kilsə və ənənəvi partiyaların rolu çərçivəsində yaranır, amma həmrəyliyin başqa mənası vardır və adətən siyasi arenada və siyasi hərəkatlarda fərqlər vücuda gəlir ki, bu da siyasi çəkişmələrə aparır. (Kuleyni 1390.)

Qeyd edilən mövzuya diqqət etməklə erməni diasporasının müxtəlif qurum və təşkilatları tərəfindən milli səviyyədə (yaşadıqları ölkə) və beynəlxalq (beynəlxalq təşkilatlar) səviyyədəizlənilən baxış və hədəflərini müşahidə etmək olar. Onlardan ən mühümləri bunlardan ibarətdir: erməni milli dəyərlərinin qorunması və onun yeni nəslə ötürülməsi;Ermənistanda baş verən hadisələrdə iştirak və əməkdaşlıq etmək; erməni qətliamının beynəlxalq səviyyədə soyqırım kimi tanıtmaq; Ermənistanın digər ölkələrlə münasibətlərini genişləndirmək və möhkəmləndirmək;Qarabağ ermənilərinin öz müqəddəratını təyin etmək hüququna beynəlxalq dəstək.

Erməni diasporası belə inanır ki, Qarabağ tarixən Ermənistan torpaqları olub, lakin Stalin strateji ixtilaf yaratmaqla Cənubi Qafqazda öz nüfuzunu qorumaq üçün bu ərazini Azərbaycana birləşdirib. Ermənistanın Azərbaycanla hərbi qarşıdurması Qarabağın işğalı məqsədilə deyil, Ermənistanın bu tarixi ərazisinin azad olunması üçün baş tutmuşdur. Ona görə də dünya erməni diasporasının siyasi və media lobbilərinin mühüm məqsəd və missiya proqramları Qarabağ regionunun erməni xalqının öz müqəddəratını təyin etmək haqlarının qəbulu və Qarabağa Ermənistanın hakimiyyəti altında olmaqla muxtariyyət verilməsi ilə bağlıdır. Bu proqramda erməni diasporası Qarabağda güc balansını qorumaq və təhlükəsizliyin təmini məqsədilə Azərbaycan ölkəsinə təzyiq etmək üçün bütün siyasi və təbliği çıxarlardan yararlanmağa çalışır. Bunun bariz nümunəsini 1992-ci ildə ABŞ Konqresində "Azadlığı müdafiə aktı"[[13]](#footnote-13) adlı907-ci düzəlişin qəbul edilməsində görmək olar. Bu qanun ABŞ dövlətini Azərbaycana hər növ birbaşa köməkdən çəkindirir. Sözü gedən qanun Azərbaycanın Ermənistan və Qarabağı təcrid etmək və çökürtmək səylərinə reaksiya vermək üçün qəbul edildi və hər il ABŞ dövləti tərəfindən onun müddəti uzadılır. Amerikada yaşayan erməni lobbilərinin bu qanunun qəbul edilməsində və uzadılmasında rolu diqqəti çəkəndir. Bir ara bu qanunun uzadılması prosesində donma yarandı. 2001-ci il sentyabr hadisəsindən sonra Azərbaycanın terrorizmlə mübarizədə ABŞ-a qoşulması ilə həmin dövrdə prezident olan Corc Buşun göstərişi ilə qanunun icra edilməsi təxirə salındı, lakin sonrakı illərdə erməni lobbisinin təsiri və təzyiqləri ilə Azərbaycan əleyhinə olan 907-ci maddə yenidən qüvvəyə mindi və indiyə kimi də icra olunmaqdadır.

Qeyd edilən qanunun qəbul edilməsinin Vaşinqtonun Bakıya maddi və hərbi yardım etməməsi üçün mühüm rol oynadığındanerməni diasporası ABŞ dövləti və Konqresinə nüfuz etməklə hər il onun müddətini uzatdırmağa çalışır. Bu məsələ Corc Buşun dövründə qısa müddət ara verməsindən başqa qəbul edildiyi zamandan indiyə kimi icra olunmaqda davam edib. Bu proqram çərçivəsində erməni diasporası Qarabağın taleyinin həll edilməsindən qabaq Azərbaycan və Türkiyə ilə münasibətlərin adiləşdirilməsinin əleyhinədir. Bu baxış 2008-ci ildə Ermənistan və Türkiyənin münasibətlərinin adiləşdirilməsi layihəsində aydıncasına müşahidə olundu. (Welt,2012:53-62.)

ABŞ erməni diasporasının Barak Obama dövlətinin Türkiyə və Ermənistan arasında münasibətlərin adiləşdirmək istəməsi qərarına narazılıqları işarə olunması lazım olan məsələlərdəndir. Qabaqkı fəsildə ABŞ-da məskunlaşmış erməni diasporasının Barak Obamanın Türkiyə-Ermənistan münasibətlərini adiləşdirmək barədə qərarından narazılıq etdiklərinə toxunduq.

Bu narazılığın əsası erməni soyqırımı və Qarabağ kimi iki mühüm mövzunun Ermənistan-Türkiyə münasibətlərinin adiləşdirilməsi prosesindən ayrılması idi. Bu arada diasporanın etirazları Sarkisyan dövlətinə yönəldi. Bu səbəbdən də diqqət etmək lazımdır ki, erməni diasporasının Qarabağ barədə səyləri Ermənistan dövlətinin siyasətləri ilə həmrəy deyil. Fərhad Kuleyni bu durumu belə izah edir:

"Erməni diasporası ənənəvi partiyalar, qeyri-hökumət təşkilatları, mediadan istifadə etməklə həmişə Qarabağ məsələsinin ardınca olub. Bəzi vaxtlar onların yanaşmaları hətta, Ermənistan dövlətinin addımlarından da artıq olub. Çünki erməni istək və xülyaları Ermənistan dövlətinin strateji hədəflərindən fərqlidir. Başqa sözlə erməni lobbilərinin məhdudiyyətləri Ermənistan dövlətinin aparmaq istədiyi siyasətlərin qarşısında dayanan məhdudiyyətlərdən azdır və Qarabağ mövzusunda Minsk Qrupu ilə müzakirə prosesinə diqqət etməklə Ermənistan dövlətinin "siyasət oyunu nəzəriyyəsi"ni təsir altında qoyan təhdidləri vardır. Erməni lobbiləri bu barədə Ermənistanın sözünü eşitmir, bəzən də Ermənistan dövlətini reaksiya verməyə, ya geri çəkilməyə məcbur edir. Erməni lobbisi aparıcı və yoldaş kimi əməl etməyə çalışır, Ona görə də öz strategiyasının dövlətin strategiyası ilə uyğunluğunun lüzumunu qəbul etmir. Bunun müqabilində İrəvan da Qarabağ mövzusunun idarə olunmasını başqa qüvvələrin ixtiyarına verməməyə çalışır. Baxmayaraq ki, diasporanın da buna hazırlığı yoxdur. Lakin diaspora Qarabağ məsələsində onların da tələblərinin nəzərə alınmasını gözləyir. (Kuleyni 1390.)

Ümumiyyətlə, ermənilər arasında qan, tarix, mədəniyyət ortaqlıqlarına baxmayaraq, Ermənistanın müstəqilliyindən sonra Ermənistan dövləti ilə erməni diasporası arasında çox mürəkkəb, enişli-yoxuşlu münasibətlər yarandı. Bunu qarşılıqlı idealizm[[14]](#footnote-14) və praqmatika[[15]](#footnote-15) adlandırmaq olar.

Erməni diasporası özünü 19-cu əsrin sonları və 20-ci əsrin əvvəllərində baş vermiş erməni soyqırımının birbaşa varisi bilir. Ona görə də bu hadisəni dünya səviyyəsində tanımtmaq, əsasən də Türkiyənin tanımasını və bu dövlətin rəsmi olaraq onların ailələrindən üzür istəməsini və kompensasiya ödənməsi, bununla paralel olaraq Qarabağın müstəqilliyini, yaxud onun Ermənistana birləşdirilməsi erməni diasporasının ən ümdə məqsədlərindən sayılır.

Bunun müqabilində Ermənistan dövləti ölkədə yaşayan 3.5 milyon erməninin vəziyyətinin məsulu kimi çoxlu problemlərlə üzləşib. Bunun da əsas səbəbi Ermənistanın Türkiyə və Azərbayacanla sərhədlərin bağlanmasıdır. Ona görə də Ermənistanın müstəqilliyindən sonra ölkədə hakimiyyətə gəlmiş hər üç dövlət, yəni Leon Ter-Petrosyan, Robert Köçəryan, Serj Sarkisyan hökumətləri daim Qarabağ münaqişəsinin həlli və Türkiyə ilə münasibətlərin adiləşməsi üçün yollar ardınca olublar. Bu arada Ermənistanın dövlətlərindən bəziləri qonşu ölkələrlə münasibətləri adiləşdirmək üçün beynəlxalq arenada da BMT, Avropa Birliyi, NATO, ATƏT tərəfindən təzyiqlərlə qarşılaşıblar. Ona görə də Ermənistanın iş başına gələn dövlətləri geniş iqtisadi problemlərdən yaxa qurtarmaq, ölkə əhalisinin məişətinin yaxşılaşması, həmçinin beynəlxalq təzyiqlərə və gözləntilərə cavab vemək üçün siyasi praqmatizm əsasında erməni soyqırımını nəzərə almadan Türkiyə ilə münasibətlərin adiləşdirilməsinə çalışdılar. Təbiidir ki, belə bir praqmatik yanaşma erməni diasporasının istəkləri ilə uyğun deyil. Başqa sözlə Ermənistan dövləti bir tərəfdən siyasi və hüquqi bir vücud olaraq çoxlu daxili və xarici problem və gözləntilərlə üzləşib, digər tərəfdən də heç bir gözlənti və təzyiqlərlə üzləşməyən erməni diasporasına bağlı yüzlərlə qurum və təşkilat vardır ki, öz gücünü manevr edərək erməni istək və xülyalarını izləməyə qadirdir. Əlbəttə bu məsələnin qeyd edilməsi erməni diasporası və Ermənistan dövləti arasında heç bir ortaqlığın olmaması mənasına deyil. Məqsəd, son iki onillikdə hər iki tərəfin münasibətlərinə hakim kəsilmiş ümumi durumu təsvir etməkdir.

**4. Nəticə**

Bu araşdırmada çalışıldı ki, Qarabağ böhranı ilə nisbətən tanış olan Ermənistanın rəsmi yanaşmalarından daha uzaqlara baxılaraq, erməni camiəsinin müxtəlif baxışları təhqiq olunsun və araşdırılsın.

Qeyd olunan məqsədlə birinci hissədə Qarabağ münaqişəsi qarşısında Ermənistanın mühafizəkar, sosialist və liberal partiyalarının, ikinci hissədə isə erməni diasporasının baxışları araşdırıldı. Araşdırmanın nəticələrinə əsasən, ortaq, fərqli, praqmatik, idealist və radikal yanaşmalar aşağıdakı şərhlə tanındı:

**A). Bütün erməni siyasi partiyalarının və diasporasının ortaq yanaşmaları:**

1. Qarabağ münaqişəsinin dinc yolla həllinin zəruriliyi.

2. Qarabağ əhalisinin özünün müqəddəratını təyin etmək hüququnu qəbul etmək.

3. Qarabağ əhalisinin təhlükəsizliyinə zəmanət.

4. Sülh müzakirələri prosesində Qarabağın müstəqil surətdə iştirak etməsi.

**B). Erməni siyasi partiyalarının və diasporasının ixtilaflı və fərqliyanaşmaları:**

1. Qarabağ məsələsinin Ermənistanın xarici siyasətində necə yer tutmasının keyfiyyəti.

2. Qarabağa hakim hüquqi durum; muxtariyyətin verilməsi,tam siyasi müstəqilliyin verilməsi və ya Ermənistana birləşdirilməsi.

3. Ermənistan və Azərbaycan arasında münasibətlərin keyfiyyəti.

**C). Qarabağ məsələsinə çevik və praqmatik yanaşan erməni siyasi partiyalar**

1. Erməni Ümummilli Hərəkatı (mühafizəkar):Təkcə bir real və mərhələli yol bizə münaqişənin həllində uğur qazandıra bilər. O da müharibənin istisna olmasıdır (daha qayda olması yox). Bu mövzu məhz sülh müzakirələri yolu ilə həll olunmalıdır.

2. Sosial Demokrat Hnçak Partiyası: Qarabağ məsələsinin həllini xalqların öz müqəddəratını təyin etmək hüquqları və beynəlxalq qanunlar çərçivəsində görür. ATƏT-in (Minsk Qrupu) vasitəsilə atəşkəsin qorunmasına və münaqişənin dinc yolla həllinə çalışır.

3. Ermənistan Liberal Partiyası: Qarabağ məsələsinin həllindən qabaq partiya Avropa Birliyinin şərq tərəfdaşlığı proqramı çərçivəsində Ermənistan və Azərbaycan arasında münasibətlərin yaradılmasını çox əhəmiyyətli hesab edir.

4. Ermənistan Azadlıq Partiyası (liberal):Ermənistan, Qarabağ və Azərbaycan arasında üçtərəfli münasibət yaratmaq bu partiya üçün daha çox əhəmiyyət kəsb edir.

5. Qanunun Aliliyi Partiyası: Qarabağ münaqişəsinin sülh yolu ilə həllindən başqa bir yolu yoxdur.

D). **Qarabağ məsələsində idealist və radikal mövqe tutan erməni siyasi partiyalar**

1. Ermənistan Respublikaçılar Partiyası:

a) Qarabağın öz taleyini təyin etmək hüququ gərək beynəlxalq səviyyədə tanınsın.

b) Qarabağ, Azərbaycanın ixtiyarında olmamalıdır.

c) Qarabağın əhalisinin və sərhədlərinin təhlükəsizliyi təmin edilməlidir.

d) Qarabağ məsələsinin həlli Ermənistan sərhədləri üçün xərc aparmamalıdır.

e) Sülh danışıqları proseslərində Qarabağ müzakirə tərəflərinin biri kimi iştirak etməllidir.

2. Demokratik Yol Partiyası (liberal): Qarabağ məsələsi uzun müddət Ermənistanın önəmli daxili və xarici siyasəti olaraq qalacaq.

3. Ermənistan Marksist Partiyası: Qarabağ müharibəsinə azadlıq verən, vətənpərəst və ədalətli bir müharibə kimi baxır.

4. Ermənistan Ata Yurdu Partiyası (mühafizəkar): Qarabağ Respublikası bu məsələni həll etmişdir.

5. Erməni İnqilabı Federasiyası (Daşnaksütun): 1988-ci ildən sonra Qarabağ təkcə bu region üçün deyil, bütün dünya erməniləri üçün proqnozlaşmamış bir ideya yaratdı. Həqiqətdə onu bir liberal (azadlıqsevər) milli hərəkata çevirdi. Partiya bu prosesdə iştirak etmişdir və gələcəkdə də bütün gücü ilə iştirak edəcək. BMT-nin Nizamnaməsində bəyan olunmuş "xalqların öz müqəddəratını təyin etmək hüququ" qanunu məntiqi və qanuni baxımdan (Qarabağ regionunun) erməni xalqı barədə həyata keçirilməlidir.

6. Ermənistan Demokrat Partiyası: Qarabağ məsələsinin həllini təkcə referendumun keçirilməsində və Qarabağın birdəfəlik Ermənistana birləşdirilməsində görür.

Demək olar ki, həm erməni siyasi partiyaları, həm də erməni diasporası arasında Qarabağ məsələsinin həllinə fərqli və müxtəlif fikirlərlə yanaşan çoxlu qanadlar vardır. Bu da Qarabağın və Azərbaycanın da daxilndə daha dəqiq və geniş araşdırma aparılmasını tələb edir. Ermənistan, Azərbaycan və Qarabağda fikri hərəkatları, çevik və praqmatik qrupları tanımaq və onları gücləndirmək, regionda sabit və davamlı sülh yarada bilmək üçün ilk addımdır. Bu məsələ də "xarici baxışlar"dan regionun daxili hadisə və dəyişikliklərinə keçid tələb edir. Ermənistan və Azərbaycan ölklələrinin fikri hərəkatlarını, çevik və mötədil qruplarını tanımaq və onları gücləndirmək sabiq yanaşmaların dəyişməsində və region dəyişikliklərinə "daxili baxışlar"a söykənən yeni yanaşmaların yaranmasında mühüm dönüş nöqtəqi ola bilər. Bu yanaşmanın tətbiqi regiondakı məsələnin dinc yolla həllini istəyən və praqmativ baxışları bir-birinə yaxınlaşdıra, dövlət və rəsmi diplomatiyanı təsir altına sala, region xalqlarının qəbul etdiyi yerli çözüm yolu formalaşdırabilər.Bununla da böhranın həlli üçün hər növ xarici baxışların mənfi icbarını ən az həddə endirmək olar.Son iki onilliyin təcrübələri göstərir ki, təkcə aşağıdan yuxarı belə yanaşma yolu seçməklə Qafqazda, xüsusən də Qarabağda sülh və sabitliyə nail olmağa ümidvar olmaq mümkündür.

**Qaynaqlar**

**Farsca qaynaqlar:**

1. Cəvadi Ərcumənd, Məhəmməd Cəfər və Keyxosrov Dolətyari, Yəzdan (1391), "Təhlili jeopolitiki rəvabiti İran və Ərmənistan dər çəharçubi teorikiƏnderson və tərh yek həmgərayi məntəqeyi bəəd əz fərayəndi adizasi rəvabiti miyani Ərmənistan və Turkiyə ", Fəslnameyi Jeopolitik, sali 8, şumarə 2, tabistan, səh. 216.

2. Zare Şahmərsi, Pərviz (1387), "Qərəbağnamə", "Əz ədvari kuhən ta doreyi muasir", Tehran, nəşr və pejohişiŞiraze, çapi əvvəl, səh. 1-2.

3. Kuleyni Fərhad (1390), "Diaspora və labiyi ərməniyan və təvan və təsiri an", musahibe ba mərkəzi mutaliati beynəlmiləli sulh, 9 mehr.

**İngiliscə qaynaqlar:**

4- Anderson, Tomas D.,(1994) Geopolitics of the Caribbean: Misstates in Wider World Praeger. New York, p.123.

5- Welt, Cory,(2012) “To Link or not to Link: Turkey-Armenia Normalization and Karabakh Conflict”, Caucasus International, Vol. 2, No. 1, Spring, pp. 53-62.

1. 1. *Sistemin Məsləhətini Müəyyənləşdirən Qurumun Strateji Təhqiqatlar Mərkəzində Avrasiya Araşdırmalar Qrupunun təhqiqatçısı* [↑](#footnote-ref-1)
2. . Autonomous District Mountainous Karabagh. [↑](#footnote-ref-2)
3. . Artsakh. [↑](#footnote-ref-3)
4. . Qarabağ regionunun tarixi və digər xüsusiyyətləri barədə Pərviz Zare Şahmərsinin əsərlərindən əlavə fars dilində digər çoxlu kitablar yazılmışdır. Onlardan ən mühümləri bunlardır:

Əbdul Əhəd Behrad, "Qərəbağ dər çeşməndazi tarix", Təbriz, Ərak nəşriyyatı, 1372.

Səməd Sərdariniya, "Qərəbağ dər guzəri tarix", Təbriz, Nidayi-şəms nəşriyyatı, 1384.

Rafi (Hakop Məlik Hakopyan), Muluki xəmse; Qərəbağ və pənc məliki ərməni an əz furupaşiyi səfəviyye ta cənghayi İran və Rus. Tərcümə: Ara Dirastpaniyan, Tehran, Şiraze nəşriyyatı və təhqiqatı, birinci çap, 1385.

Nasir Təkmil Humayun, "Negahi be Qərəbağ dər məsiri tarixi İran", Orta Asiya və Qafqaz Araşdırmaları, ikinci il, yay 1387, birinci say, səh. 59-98. [↑](#footnote-ref-4)
5. . Ermənistanın xarici siyasətinə Andersonun təhlil modelinintətbiqi doktor Məhəmməd Cəfər Cavadi Ərcümənd və Yəzdan Keyxosrov Dövlətyari tərəfindən təqdim edlimişdir. [↑](#footnote-ref-5)
6. . Erməni mühafizəkar partiyaların təsirli olması prosesində onların Qriqori kilsəsinə -Erməni Milli Kilsəsinə- dərin və geniş bağlılığı diqqəti çox çəkir. Kommunistlərin 70 illlik hakimiyyəti dövründə xristianlıq və kilsə öz tarixi və həmişəlik rolunu erməni camiəsində ifa edə bilməsə dəsovetlər birliyinin dağılmasından sonra yenidən Ermənistanda öz siyasi və ictimai həyatını bərpa edə bildi. [↑](#footnote-ref-6)
7. .John Locke (1632–1704). [↑](#footnote-ref-7)
8. . Charles de Montesquieu (1689–1755). [↑](#footnote-ref-8)
9. . Jean-Jacques Rousseau (1712–1778). [↑](#footnote-ref-9)
10. . John Stuart Mill (1806–1873). [↑](#footnote-ref-10)
11. . State-Nation. [↑](#footnote-ref-11)
12. . Armenakan. [↑](#footnote-ref-12)
13. . Section 907 of the United States Freedom Support Act. [↑](#footnote-ref-13)
14. . Idealism. [↑](#footnote-ref-14)
15. . Political Pragmatism. [↑](#footnote-ref-15)